
X n seligendo  Carcinomate  pro  argumento  Disserta- 
tionis meae  Inauguratis  illud  praecipue  mihi  propo- 
sui, colligere,  quasi  in  punctum,  varias  opiniones 
quas  varii  Scriptores  de  hoc  malo  protulerunt ; ne- 
que enim,  esti  non  pauca  exempla  ejus  ipse  vidi, 
tanta  est  hucusque  experientia  mea,  ut  possim  spe- 
rare me  aliquid  novi  allaturum  esse.  Totum  argu- 
mentum autem  in  quatuor  capita  dividam  : ita  ut  in 
primo  de  Carcinomatis  Signis ; in  secundo  de  Modo 
Discernendi  inter  hoc  vitium  aliaque  similia ; in  ter- 
tio de  Causis ; et  in  quarto  de  Curatione  Carcino- 
matis, ordine  dicam. 

CAP.  I. 

' -'ui  • br  v-iiii-  • !i/ 92g9  8^.- 

DE  CARCINOMATIS  INDICIIS. 

Tot  modi  sunt  in  quibus  Carcinoma  humanum 

corpus  aggreditur,  ut  difficillimum  videatur  accura- 
tam descriptionem  ejus  ab  initio  ad  finem  dare. 
Commode  autem  dividitur  in  duas  conditiones, 
quarum  prior  occultum  carcinoma  sive  scirrhus  vo- 

«1HMU  ouim  rnp 

catur,  posterior  autem  carcinoma  apertum  sive  ex- 
ulceratum : a priore  igitur  incipiam. 

' ' ^ ° 4l/i  IqJ  j ,1  U*j  Kjjfl  fffi';  t;i 

Sectio  I — De  Occulto  Carcinomate , sive  Scirrho. 

Secundum  Pearson  scirrhus  durus  tumor  est, 
sine  sensu,  situs  plerumque  in  parte  glandulosa, 
et  sine  magna  mutatione  coloris  cutis.  Ut  procedit 
autem  morbus,  figura  tumoris  inaequalis  fit,  dolo- 
lem  movet,  et  cutis  subpurpurei  vel  plumbei  colo- 
ris redditur  j neque  raro  venae  partis  varicosae 

fiunt.  Vulgaris  quidem  definitio  scirrhi  est  tumor 
durus  et  dolens,  in  parte  glandulosa,  qui  ad  carci- 
noma spectat : verum  haec  definitio  parum  con- 
stans esse  videtur.  Neque  enim  ujlus  tumor  inter- 
dum in  scirrho  est,  sed  pars  potius  imminuitur 
quam  adaugetur ; neque  durities  proprium  signum 
scirrhi  haberi  debet,  quia  plures  alii  tumores  quo- 
que durissimi  sunt.  Neque  quidem  morbus  sem- 
per  partem  glandulosam  afficit,  siquidem  non  modo 
scirrhus  alias  texturas  infestare  videtur,  sed  etiam 
multi  duri  tumores  ipsas  glandulas  afficere  solent, 
qui  nullo  modo  scirrhosi  sunt.  Fortasse  optima  de- 
finitio scirrhi  est  durities  morbosa  partis  alicujus, 
saepius  autem  glandulosae,  quae  ad  exulcerationem 
carcinomatosam  proclivis  est,  quaeque  minus  facile 
recedit  quam  ulla  alia  durities ; etsi  fortasse  cutis 
nunquam  ^exulceratur,  et  ipsa  durities  interdum 
imminui  potest. 

Scirrhus  distat  ab  aliis  tumoribus  maxime  quod 
minus  mobilis,  magisque  durus,  esse  solet ; cutis 
quoque,  ut  procedit  malum,  discoloratur  et  corruga- 
tur. In  scirrho  mammae  tota  mamma  quidem  cum 
tumore  moveri  consuevit.  Interior  structura  au- 
tem scirrhi  firma  admodum  est,  et  plerumque  cum 

septis  membranosis,  interdumque  cum  cartilagine, 
commixta.  Color  ejus  subfuscus  est ; atque  ex 
centro,  quod  durissimum  est,  radii  quasi  quoquo- 
versum tendunt,  qui  intersecantur  aliis  lineis,  ita 
ut  rete  quasi  liat,  intra  quod  materia  cartilaginosa 
posita  est. 

Haec  igitur  forma  scirrhi  est  initio : postea 
quam  vero  ingravescit  malum,  structura  ejus  magis 
uniformis  est,  septaque  membranosa  ita  inter  se 
coeunt  ut  centrum  vix  nunc  discerni  possit.  Haec 
autem  septa,  sive  funes,  maxime  proprium  signum 
scirrhi  faciunt,  sed  non  videntur  nisi  ubi  tumor  im 
ciditur.  Procedere  solent  satis  alte  in  vicinam 
adipem ; Chirurgique  summam  operam  dare  de- 
bent, in  exsecando  scirrho,  ut  hi  funes  quoque 
exsecentur,  quoniam  morbus  iterum  facile  ex  iis 
nascitur.  Quidam  auctores  dixerunt  exiguas  cystas 
interdum  in  scirrhis  reperiri ; verum  hi  nullo  mo- 
do perpetui  sunt,  atque  ita  Burns  affirmat  se  nihil 
tale  in  tumoribus  scirrhosis  unquam  invenisse,  pu- 
tatque  istas  cystas  nihil  aliud  fuisse  nisi  exiguos  ab- 
scessus, cum  oris  cartilaginosis,  qui  in  hoc  malo 
frequentissimi  sunt. 

Sectio  II. — De  Carcinomate  Aperto , sive  Exul- 
cerato. 

fcP.O ft i *>i'  ’ > 4>i  y)  v' • s i f ft.I  r iSS h ir  O.ItO 

Antequam  scirrhus  exulceratur,  cursus  ejus  tar- 
dus est ; postea  vero  summa  celeritate  extenditur. 
Exulceratio  fere  incipit  ab  humore  effuso  ex  scirrho, 
qui  super  cutem  colligitur,  eamque  erodit,  crus- 
tamque facit ; et,  secundum  Hovjard,  summa  cura 
adhibenda  est  ne  haec  crusta  cadat,  quoniam  hoc 
modo  dolores  aegri  retardantur.  Quaecunque  au- 
tem cura  adhibita  fuerit,  crusta  serius  ociusve  ca- 
dit, ulcusque  formatur  ; et  id  saepe  accidit  ante- 
quam tumor  magnus  factus  est.  Hoc  modo  cavum 
fit,  unde  humor  corruptus  foetidusque  fertur,  et  ul- 
cus asperum  et  inaequale  nascitur,  cum  oris  crassis 
durisque  et  vehementer  dolentibus.  Interdum 
crebri  fluxus  sanguinis  ex  hoc  fiunt,  unde  homo 
plurimum  conficitur ; quoque  celerius  procedit  ul- 
cus, eo  majus  periculum  affert.  Granulationes,  ut 
vocantur,  saepe  se  ostendunt  a summa  parte  ulceris, 
quasi  id  ad  sanitatem  spectaret ; verum  hae  in  sub- 
stantias fungosas  et  sordidas  cito  degenerant.  Ante 

exulcerationem  quidem  valetudo  hominis  non  mul- 
tum affici  solet ; postea  vero  accedit  nausea,  cum 
vomitu  aliisque  signis  dyspepsiae,  saepeque  ab  ini- 
tio exulcerationis  valetudo  subito  conquassatur,  id- 
que  magis  quo  celerius  morbus  procedit.  Nullum 
certum  tempus  est  in  quo  morbus  cursum  suum  im- 
plet, interdum  enim  summa  celeritate,  interdum 
lente  admodum  procedit,  neque  raro  pene  ex  toto 
consistere  videtur. 

Ad  finem  morbi  Febris  Hectica  plerumque  ac- 
cedit, aegerque  summis  cruciatibus,  cum  lancinanti- 
bus doloribus  in  parte  corrupta,  vexatur,  hique  do- 
lores pene  perpetui  sunt.  Facultates  mentis  nunc 
affici  solent,  homoque  saepe  desinit  esse  conscius 
conditionis  suae.  Accedit  summa  imbecillitas,  se- 
cretiones  quoque  plurimum  vitiantur,  ut  evidens  est 
ex  assidua  diarrhoea,  et  ex  mutato  colore  cutis,  quae 
plerumque  flavi  vel  plumbei  coloris  fit,  et  homo 
tandem,  tot  malis  oppressus,  ab  iis  morte  liberatur. 

Partes  autem  quae  saepissime  Carcinomate  affici- 
untur sunt  mammae  et  uterus  in  foemina,  in  viro 
autem  penis  atque  testiculi $ interdum  quoque  ma- 
milla' viri  hoc  morbo  infestatur,  cujus  rei  duo  ex- 
empla a Cl.  Heberden  narrantur.  Afficit  quoque 
labra,  linguam,  oculum  cum  glandulis  miliaribus, 
aliasque  partes  in  utroque  sexu,  ita  tamen  ut  foe- 
mina ei  longe  magis  obnoxiae  sint.  Visum  est  quo- 
que carcinoma  super  pericranium,  in  interiore  parte 
femoris,  et  ad  umbilicum ; quinetiam  perpaucae 
partes  ab  eo  ex  toto  tutae  sunt,  siquidem  mem- 
branae et  mucosae  et  serosae,  nares,  gula,  ventricu- 
lus, vesica,  intestina,  maximeque  rectum,  atque 
ipsa  materies  cellulosa  in  tumoribus  saccatis,  inter- 

• tll  /.J  Jv-r  jUsiUli  liwiJ  I _*?  U iJiCfLt.O  A J 

dum  ita  afficiuntur.  Secundum  Roux  quidem, 
morbus,  ubi  haec  organa  vexat,  initio  semper  in 

vi#  avui  vj|T^  J GliOlU  JUJ 

membrana  mucosa  nascitur,  et  certe  serosae  mem- 
branae quam  mucosae  longe  difficilius  affici  videntur ; 
id  quod  evidens  est  in  scirrho  pylori,  qui  saepe  diu 
existit  antequam  peritonaeum  implicatur  ; itemque 
in  scirrho  testiculi,  sub  quo  tunica  vaginalis  non 
nisi  ad  finem  morbi  morbum  accipit.  Ex  omnibus 

autem  partibus  corporis  vasa  sanguifera  difficillime 
carcinomate  affici  videntur  ; interdum  enim  arteriae 
paene  illaesae  reperiuntur,  in  media  massa  carcino- 
matosa,  ubi  ceterae  omnes  partes  plurimum  corrum- 
puntur, id  quod  manifestum  est  ex  crebris  profu- 
sionibus sanguinis  quae  tunc  accidere  solent.  In 
carcinomate  ossa  carie  afficiuntur ; dicunturque 
magis  fragilia  quam  pro  natura  reddi,  verum  hoc 
minus  certum  est.  Ubi  mamma  hoc  malo  implicatur, 
tota  cellulosa  substantia  super  tracheam  interdum 
ita  intumet,  ut  etiam  strangulationem  moveat ; ple- 
rumque vero  foemina  ex  exhaustione,  per  continuam 
irritationem,  crebrosque  fluxus  sanguinis,  emoritur. 
Quod  si  carcinoma  aut  in  oculo  inceperit,  aut  eo 
usque  ex  labris  vel  facie  tetenderit,  cerebrum  ple- 
rumque afficitur,  idque  interdum  vehementer.  Pu- 
tat quidem  W ardrop  id  quod  vulgo  carcinoma  ocu- 
li vocatur,  quodque  saepius  pueros  quam  adultos 
vexat,  non  esse  verum  carcinoma,  sed  potius  fun- 
gum haematoden.  Verum  nullus  finis  est  enumer- 
andi omnes  diversas  species  carcinomatis,  quae  in 
diveisis  partibus  corporis  accidere  possint  j et  certd 
talis  disquisitio  plane  contraria  esset  necessariae  bre- 
Mtati  hujusmodi  Dissertationum,  itaque  ad  alias  res 
mmc  transeundum  est. 

DE  MODO  DISCERNENDI  INTER  CAR- 
CINOMA  ALIAQUE  VITIA. 

Quoniam  multa  mala  sunt,  et  mammarum  et 
aliarum  partium  corporis,  quae  non  raro  cum  car- 
cinomate confunduntur,  non  alienum  esse  judicavi 
pauca  hic  de  discrimine  inter  haec  similia  vitia  sub- 
jicere. Audimus  enim  quotidie  mira  exempla  tu- 
morum mammae  aliarumque  partium,  qui  putaban- 
tur scirrhosi  esse,  quique  fortasse  per  se  perveni- 
rent ad  sanitatem,  sanatorum  per  remedia  ; quae 
igitur  fidem  faciunt  specificum  auxilium  carcinoma- 
tis jam  tandem  repertum  fuisse.  Plurimuxp  igitur 
pertinet  ad  rem  cognoscere  tales  indurationes  ad- 
modum frequentes  esse  foeminis,  circa  fluxum  men- 
struorum ; idque  maxime,  si  haec  casu  aliquo  im- 
pedita fuerunt.  Hi  tumores  modo  in  altera,  modd 
in  utraque  mamma  occurrere  solent ; sed,  quamvis 

satis  diu  interdum  remanent  ut  terrorem  faciant, 
malignae  naturae  non  sunt,  neque  raro  ex  diutina 
compressione,  vel  ictu,  vel  attrectatione,  proficis- 
cuntur. Causa  eorum  est  simplex  inflammatio  par- 
tis glandulae,  etsi  non  raro  pro  incipiente  carcino- 
mate sumuntur,  neque  desunt  exempla  in  quibus 
ferro  excisi  sunt,  etsi  plerumque  simplicissima  cu- 
ratione discutiuntur. 

Interdum,  sine  ulla  evidente  causa,  tumores  in 
cursu  vasorum  lymphaticorum  se  ostendunt,  idque 
maxime  inter  mammam  et  axillam.  Hi  saepe  plu- 
rimum dolent,  diuque  interdum  consistunt ; ple- 
rumque vero  per  alterativa,  ut  vocantur,  remedia, 
et  balneum  calidum,  depelluntur.  Praeterea,  post 
acutam  inflammationem  mammae,  quae  aut  in  reso- 
lutione, aut  in  suppuratione  finita  est,  tumor  inter- 
dum relinquitur,  coloris  rubri  vel  subpurpurei,  qui 
ex  duritie  saepe  pro  scirrho  sumitur ; idem  que 
saepe  accidit  post  abscessum  ex  lactis  secretione, 
bievi  post  partum,  cum  tumores  oriuntur  qui  inter- 
dum milk  scirrhi’’  vocantur,  quique,  etsi  paene 
paiitei  duri  quam  veri  scirrhi  sunt,  tamen  nullam 
malignitatem  habent.  Rheumatismus  quoque  et 

podagra  irregularis  interdum  duros  tumores  mam- 
mae movent : hi  autem  desinere  solent  simul  atque 
corpus  ad  sanitatem  perductum  est. 

Superest  ut  dicam  tumores  strumosos  mammae 
satis  frequentes  esse,  qui  interdum  aspectum  scirrhi 
habent,  quique,  veluti  scirrhi,  ad  exulcerationem 
postea  procedunt.  Hi  tumores  strumosa  corpora 
maxime  afficiunt,  idque  praecipue  post  trigesimum 
aetatis  annum.  Haec  species  tumorum  verum  car- 
cinoma alio  quoque  nomine  repraesentat ; nam  gra- 
nulationes eodem  modo  ad  summam  partem  ulceris 
se  ostendere  solent  j quicunque  vero  historiam 
morbi  recte  explorarit,  naturamque  doloris  et  flux- 
us considerarit,  falli  de  liac  re  non  facile  poterit : 
neque  multQ  major  occasio  erroris  est  inter  carcino- 
ma et  eruptiones  herpeticas,  quae  modo  mammam, 
modo  alias  partes  corporis  afficiunt ; siquidem  hae, 
admotis  idoneis  remediis,  facile  discutiuntur. 

Inter  haec  omnia  mala  igitur  et  verum  scirrhum 
diagnosis  recte  fieri  potest  assidua  contemplatione, 
non  unius  alicujus  signi,  sed  omnium  simul  sump- 
torum. Prodest  certe  novisse  tot  mala  oriri  posse, 
quae  imtio  scirrhum  quodammodo  repraesentant, 

quo  major  spes  sit  fore  ut  depellere  possimus.  Quod 
si  vero  in  parte  carcinomati  obnoxia,  in  aetate  pro- 
vecta, tumor  durus  oritur,  qui  idoneis  remediis 
non  solvitur,  qui  dolores  lancinantes  movet,  quique 
per  omnes  illas  conditiones  quae  in  proximo  capite 
enumeratae  sunt,  lente  procedit,  falli  vix  possumus 
judicando  hunc  verum  scirrhum  esse  ; idque  maxi- 
me, si,  manu  admota,  dolor  non  adaugetur,  id  quod 
in  prioribus  omnibus  malis  semper  plus  minus  acci- 
dit. Hoc  igitur  inter  optima  signa  discernentia 
semper  enumerari  debet,  plurimumque  cum  reliquis 
signis  sumptum,  diagnosin  adjuvat. 

*d’  o.boi  > .‘Hjiobiv  oiooHtn  ruijbwJin  <o  sutor,  Ninnia 


CAP.  III. 

DE  CAUSIS  CARCINOMATIS. 

Oli  fflO  \ ^ 1 

Oixi  jam  Carcinoma  saepius  accidere  aetate  pro- 
vectioie  quam  juvenili,  eique  foeminas  magis  ob- 
noxias esse  quam  viros : hae  igitur  duae  res  inter 
piaecipuas  Causas  Praedisponentcs  morbi  enume- 

rari  possunt.  In  foeminis  carcinoma  saepissime 
se  ostendit  circa  id  tempus  quo  menstrua  fluere  de- 
sinunt, fortasseque  ex  aliqua  perturbatione  corpo- 
ris, quae  tunc  accidit,  proficiscitur.  Carcinoma 
raro  puellas  afficit ; etsi  exempla  narrantur  morbi, 
non  modo  in  puellis,  sed  etiam  in  juvenibus. 

i ' ; • . ' - - i t \ i ■*  l ' . i f-  J i , J v r ; . ■ - j ^ i \ t . % 

Putatum  est  olim,  atque  etiam  hodie  a Pearson 
et  Alibert  putatur,  hunc  morbum  haereditarium 
esse,  non  quidem  ita  ut  proles  affecti  hominis  carci- 
noma necessario  habeat,  sed  ut  ei  maxime  oppor- 
tunus sit ; et  quidem  haec  pestis  easdem  familias  per 
plures  aetates  interdum  afficere  videtur.  Credo  il- 
lustrissimum virum  Napoleon  Buonaparte,  et  pa- 
trem ejus  utrumque  ex  scirrho  pylori  periisse.  Ex 
istis  rebus  verisimile  esse  videtur  certam  proclivita- 
tem ad  carcinoma  a parentibus  ad  liberos  descen- 
dere : ubi  vero  consideramus  has  observationes  fac- 
tas esse  Parisiis  (ubi  aestimatur  quod,  ex  septem  ho- 
minibus qui  post  vicesimum  annum  moriuntur,  unus 
certe  a carcinomate  rapitur)  minus  dignae  fide  esse 
videntur  ; quoniam  vix  dubitari  potest  quin  multi 
morbi  sub  nomine  carcinomatis  a chirurgis  Gallicis 

enumerati  sint,  qui  ab  Anglicis  nunquam  enumera- 
rentur. 

Quod  attinet  ad  Excitantes  Causas  carcinomatis, 
potest  moveri  aut  ictu,  aut  collisione,  aliave  vi  ex- 
trinsecus allata ; saepissime  vero  morbus  sine  ulla 
manifesta  causa  nascitur,  nisi  admittimus  decessio- 
nem soliti  fluxus  menstruorum  (post  quam,  ut  dixi, 
morbus  saepius  accidit)  causam  excitantem  ejus 
esse.  Non  facile  quidem  dictu  est  quemadmodum 
hoc  accidat ; novimus  vero  tunc  temporis  summam 
perturbationem  in  corpore  muliebri  fieri,  plurima- 
que mala,  quae  antea  in  corpore  latuerunt,  vel  per 
hunc  fluxum  ex  corpore  certis  temporibus  sublata 
sunt,  nunc  primum  se  ostendere  ; et  inter  haec  non 
minimum  certe  carcinoma  est. 

Non  raro  accidit  ut  pars,  quae  postea  sedes  car- 
cinomatis est,  aut  exiguis  papulis  aut  clavis  occupes- 

/ 

tur,  idque  per  longum  tempus  ; neque  accedit  ul- 
lum signum  carcinomatis,  nisi  pars  subito  ullo  casu 
laesa  fuerit,  quum  carcinoma  incipit,  summaque  cc- 
feritate  procedit.  Hoc  saepe  in  facie  occurrit,  su- 

per  quam  si  diuturna,  papula  novacula  forte  vulne- 
rata fuerit,  in  carcinoma  subito  ruit : idemque  paene 
de  longis  tuberculis  mammae  dici  potest.  Secundum 
Sir  E . Home , hic  morbus  ex  toto  localis  est,  neque 
unquam  partem  ex  toto  sanam  aggreditur,  sed  ne- 
cessarium est  ut  pars  aliquam  corruptam  mutatio- 
nem prius  subierit  quam  carcinoma  accidere  potest. 
•yi  '/ii*  m -<i.‘  ivitD : 04  i au>  dn  him  lipjt 

Ab  Alibe?'t  vehementiores  affectus  animi  carcino- 
matis excitantem  causam  interdum  esse  existimatur  ; 
verum  hoc  minus  certum  est.  Satis  tamen  verisi- 
mile est  quicquid,  in  corpore  obnoxio,  sanitatem 
multum  perturbat,  id  carcinoma  movere  posse. 

Quae  sit  autem  natura,  sive  Causa  Proxima , ut 
dicitur,  hujus  mali  summa  controversia  est*  Olim 
putatum  est  proprium  virus  in  parte  gigni,  quod 
per  vasa  absorbentia  sublatum  est,  atque  ita  per  uni- 
versum corpus  diffusum  ; unde  existimatum  est  Dia- 
thesin  carcinomatosam,  ut  vulgo  vocatur,  oriri. 
Haec  vero  opinio  hodie  paene  obsolevit ; neque 
enim  interdum  glandulae  absorbentes,  in  diuturno 
scirrho,  ex  toto  afficiuntur  j et  contra  eaedem  glan- 
dulae non  raro  plurimum  vitiantur,  ubi  morbus  in 

nascente  solum  conditione  est.  Praeterea  si  virus, 
ex  carcinomate  absorptum,  posset  generalem  ali- 
quam diathesin  excitare,  verisimillimum  est  fore  ut 

materia,  sumpta  ex  tali  ulcere,  aliique  corpori  ad- 

' \ 

mota,  paria  mala  efficeret.  At  Alibert  aliique  saepe 
inserueruut  in  corpora  sua  portiones  materiae,  ex 
carcinomate  maxime  horribili,  sine  ullo  incommodo ; 
canes  quoque  coacti  sunt  eandem  materiem  devo- 
rare, et  tamen  nullo  modo  affecti  sunt  $ neque, 
quod  scio,  ullus  scriptor  ullos  malos  effectus  ex  liac 
materie,  quomodocunque  admota,  unquam  narravit. 
Non  quidem  absimile  est  quod,  ubi  carcinoma  ali- 
cujus  partis  diu  persteterit,  materia  ita  in  sangui- 
nem absorbetur  ut  sanitatem  plurimum  perturbet, 
non  tamen  ita  ut  propriam  ullam  diathesin  moveat ; 
idque  maxime,  quia,  etsi  virus  maxime  malignum 
fuisset  (quod  non  esse  videtur),  tamen  ita  mutari 
posset  in  glandulis  lymphaticis,  ut  nullum  generale 
vitium  moveret. 

Ex  praeeuntibus  argumentis  videtur  carcinoma, 
secundum  opinionem  Sir  E.  Home , morbum  ex 
toto  localem  esse ; sed  quae  natura  ejus  sit  admo- 
dum obscurum  est.  A quibusdam  satis  mira  opinio 

tenetur,  quod  vitium  proficiscitur  ex  exiguis  ver- 
mibus, quae  partes  vicinas  omnes  exedunt ; neque 
multo  minus  singularis  esse  videtur  sententia  Doc- 
toris  Adams,  qui  morbum  ad  hydatides  refert.  Pu- 
tat ille,  ubi  hydatides  in  solidam  substantiam  se  in- 
seruerunt, eandem  lente  consumere  j melius  autem 
esse  si  in  una  cysta  comprehenduntur,  quam  si  ma- 
gis per  partem  diffunduntur,  quia  priore  exemplo 
facilius  tolluntur.  Contra  hanc  opinionem  satis  est 
dicere,  quod  etsi  hydatides  interdum  in  tumoribus 

carcinomatosis  reperiuntur,  tamen  hoc  tam  raro  oc- 

' ♦ 

currit,  ut  nullam  propriam  notam  facere  possit ; 
eaedemque,  ut  inquit  Sir  E.  Home,  si  interdum  in 
naturali  conditione  glandularum  inveniuntur,  veri- 
simile est  fore  ut  saepius  in  corrupta  se  ostendant. 
Hae  igitur  omnes  sententiae  quodammodo  vanae 
esse  videntur ; et  quamvis  alias  subjicere  possem, 
vix  magis  stabiles  fortasse  essent : ad  alia  igitur 
procedo. 

c 

CAP.  IV. 

. 

DE  CARCINOMATIS  CURATIONE. 

Curatio  carcinomatis  dividi  potest  in  generalem 
et  localem  $ atque  adeo  posterioris  duae  sectiones 
fieri  possunt,  prout  morbus  aut  protinus  ferro  exse- 
catur, aut  medicamentis  discutitur.  Primum  igi- 
tur, de  excisione  ejus,  deinde  de  reliqua  curatione 
ejus  locali ; et  denique  de  generali  curatione,  ordine 
dicam. 

Constat  paene  inter  omnes  auctores  quod,  ex  om- 
nibus remediis  carcinomatis,  efficacissimum  est  Ex- 
cisio ejus,  si  modo  adhibetur  antequam  morbus  pe- 
nitus insederit.  Verum  quidem  est  plurima  exem- 
pla narrata  fuisse  carcinomatis  aliis  remediis  sanati  ; 
sed  verisimile  est,  multa  ex  his  aut  ex  strumosa  dia- 
thesi,  aut  ex  aliis  causis  jam  enumeratis,  profecta 
fuisse ; neque  scio  an  unum  satis  certum  exemplum 

habeamus  carcinomatis  medicamentis  sublati.  Ut- 
cunque vero  hoc  sit,  simul  atque  scirrhus  manifestis 
suis  signis  se  ostendit,  si  est  in  parte  quae  excidi 
potest,  tumorque  exiguus  est,  et  habitus  corporis 
bonus,  nemo  hodie  dubitare  potest  quin  optima  cu- 
ratio haec  sit.  Neque  enim  hodie  existimatur,  ve- 
luti  olim,  ullam  labem  corpori  inesse,  unde  morbus 
iterum  proficisci  potest  ; itaque  haec  opinio,  quae 
praecipue  contraria  fuit  huic  optimo  remedio,  nos- 
tris temporibus  parum  aut  valet,  aut  valere  debet. 
Quoties  morbus  post  excisionem  renascitur,  saepis- 
sime accidit,  non  ex  absorpto  viro,  ut  jam  dixi,  sed 
ex  portione  corruptae  materiae  in  parte  relicta : 
quam  igitur  necessarium  sit,  non  modo  ut  medium 
carcinoma,  sed  ut  omnes  funes  qui  inde  quoquover- 
sum extenduntur,  tollantur,  manifestum  erit.  Quod 
autem  scripsit  Cl.  Munro  secundus  de  hac  re  plu- 
rimum contulit  ad  hujus  optimi  praesidii  fidem  im- 
minuendam : inquit  enim  “ of  nearly  sixty  cancers, 
“ at  the  extirpation  of  which  I have  been  present, 
“ only  four  were  free  from  the  disease  at  the  end 
“ of  two  years : three  of  tliese  lucky  people  had 
“ occult  cancer  of  the  breast,  and  one  had  ulcerated 
w cancer  of  the  lip.”  Adjicit  quoque  quod,  si  mor- 


20 


DISSERTATIO  MEDICA 


bus  post  excisionem  renascitur,  etiam  citius  quam 
antea  ad  finem  procedit.  Quam  diversa  autem  ea 
sunt  quae,  anno  177^,  a Ci.  Hili  de  hac  re  prolata 
sunt ! qui  dicit  se  octoginta  et  octo  vera  carcino- 
mata excidisse,  omniaque,  praeter  duo,  ita  sanata 
fuisse.  Initio  quidem  hic  clarus  vir  felicior  fuit 
quam  postea ; ideo  fortasse  quod  tanta  fuit  fama 
ejus,  post  tempus  aliquod,  in  hac  peste  depellenda, 
ut  plures  ei  concurrerint,  posteaquam  mala  sua  gra- 
viora fuerunt,  quam  quod  ullo  modo  discuti  possent. 
Ex  omnibus  istis  igitur  credo  patebit,  hoc  optimum 
praesidium  esse,  idque  eo  melius  quo  maturius,  in 
evidente  morbo,  admotum  fuerit.  Proxima  exci- 
sioni crebra  Missio  Sanguinis  ex  parte  est  j sed  hoc 
plerumque  frustra  fit. 

IrtfK  ntVTfjrjrf j I jjfj  { ^ OJlf  fll  iliKi  j 

At  medicamenta  quae  in  curando  carcinomate 
plurimum  laudantur  praecipue  sunt  Comburentia ; 
qualia  sunt  potassa,  nitras  argenti,  oxydum  arsenici, 
acidaque  validiora.  Ex  his  omnibus  oxydum  ar- 
senici, quod  primum  a Fusch  adhibitum  est,  opti- 
mum esse  existimatur,  idque  est,  quo  hodie  maxi- 
me utimur.  Ulcus  aut  aspergi  potest  eo,  commixto 
fuligine  aliisque  pulveribus ; vel  oxydum  arsenici 

potest,  forma  pulpae,  ulceri  admoveri,  quae  cito 
crustam  inducit,  ulcusque  sanabilius  relinqui  puta- 
tur. Plurima  autem  mala  interdum  hunc  usum 
arsenici  subsequuntur,  atque  adeo  ipsa  mors  hoc 
modo  excitata  fuisse  dicitur. 

Carcinoma  interdum  sponte  sanari  videtur  super- 
veniente gangraena  ; cujus  rei  exemplum  a Richer- 
and  narratur,  in  muliere  aetatis  45,  in  qua  scirrhus 
mammae  ita  inflammatus  est,  eaque  inflammatio  ita 
ad  cutem  substantiamque  cellulosam  extensa,  ut 
tota  massa  ceciderit,  ulcusque  (quod  duobus  mensi- 
bus sanatum  est)  reliquerit.  Paria  exempla  nar- 
rantur quoque  a Sir  _E.  Home,  ubi  vehemens  in- 
flammatio medicamenta  adurentia  secuta  est : quin- 
etiam  in  illo  libro,  “ The  Edinburgh  Medical  and 
“ Surgical  Journal  for  April  1821,”  suadet  quidam 
ut  gangraena  moveatur  ipsis  candentibus  ferramen- 
tis. Hoc  utrum  responsurum  esset  dubium  quidem 
est,  et  plerumque,  ut  novimus,  quicquid  adauget 
inflammationem  in  carcinomate  valde  alienum  est : 
in  tam  pestifero  morbo  tamen  nihil  praetermittere 
licet  quod  spem  ullam  facit ; et,  si  morbus  parum 
commode  vulgaribus  remediis  curatur,  licet  fortasse 
ad  ancipitia  potius  quam  ad  nulla  confugere. 

Aliud  remedium,  quodque  nuper  maxime  lauda- 
tum est,  carcinomatis  Compressio  est.  Hoc  pri- 
mum excogitavit  Cl.  Desault ; nunquam  vero  ad- 
hibitum est,  donec,  apud  nos,  Young  plurima  ex- 
empla protulit  carcinomatis  feliciter  hoc  modo  cu- 
rati. Compressio  admovetur  emplastris  idoneisque 
fasciis,  sensimque  adaugetur  ; et,  si  carcinoma  aper- 
tum est,  hoc  primum  creta  implendum  est,  fasciae- 
que postea  superinjiciendae.  At  experimenta  quae 
a Young  narrantur  plurimum  distant  ab  iis  quae  in 
illo  Valetudinario,  “ The  Middlesex  Hospital,”  fac- 
ta sunt  5 ubi  repertum  est  propriam  naturam  car- 
cinomatis hac  curatione  non  mutari ; morbum  autem 
citius  ad  finem  suum  spectare,  tantumque  dolorem 
ila  moveri,  ut  aegri  eum  ferre  nullo  pacto  potuerint. 
Verisimile  igitur  esse  videtur  ea  exempla  quae  a 
Young  proferuntur,  non  veri  scirrhi,  sed  similium 
morborum  solum  fuisse. 

Quod  pertinet  ad  generalem  curationem  carcino- 
matis, medicamenta  interna  quae  in  hoc  morbo  plu- 
rimum valent  dividi  possunt  in  Narcotica  et  Cor- 
roborantia. Ex  posterioribus  praecipua  sunt  oxy- 
dum  arsenici,  sulphasque  et  carbonas  ferri ; ex  pri- 


DE  CARCINOMATE. 


23 


oribus,  opium,  conium,  belladonna,  digitalis,  iisque 
similia ; sed  quoniam  haec  per  se  parum  aut  nihil 
valere  videntur  in  carcinomate  discutiendo,  non 
opus  esse  videtur  consumere  tempus  ea  enumeran- 
do, actionemve  eorum  explicando.  Sola  generalis 
curatio  quae  aliquid  prodesse  a Cl.  Pearson  reperta 
fuit,  est  quies,  et  summa  abstinentia,  ita  ut  victus  ex 
lacte  paene  omnino  constet.  Haec  valere  videntur 
maxima  ex  parte  inflammationem  reprimendo,  at- 
que ita  cursum  morbi  tardiorem  reddendo  j verisi- 
mileque  est  eo  meliora  generalia  remedia  hujus 
morbi  fore,  quo  magis  hoc  conferre  possunt, 
maius  miidiom  £ hsiijm  non  onoihnno  oM  ziiuraomo 
Per  totum  cursum  carcinomatis  aperti  opus  erit 
subinde  Cataplasmatis  emollientibus,  et  detergenti- 
bus Lotionibus  ; quae  quidem,  simul  cum  opio  in- 
tus dato,  summam  curationis  saepe  constituunt. 

Excudebat  Duncann t Stavnson. 

